لو القران صالح لكل زمان ومكان زى مابتقولوا ونتخيل لو النبى محمد نزل بالقران فى الزمن الحالى على اوروبا وحضارتهم الحاليه واباح تعدد الزوجات وملك اليمين والرق والعبوديه وضرب الزوجه وان المشركين نجس والفار كالكلب تتوقع رد فعلهم هيكون ايه ؟؟ هيقبلوه ويؤمنوا بيه ولا عيقولوا ايه ارجو الرد
هو القرآن نزل لأوروبا في الزمن الحالي ، ومش بس كده ، الإسلام بقى الدين الأسرع انتشارًا في أوروبا كمان ، تخيّل؟  يعني الناس المتحضرين قوي دول بيدخلوا في الإسلام عادي ، وبكثرة كمان!  آخر محاضرة لذاكر نايك دخل 80 واحد الإسلام ، فوري وهما واقفين كده!  فآدي ردة فعلهم أهه قدام عينك ، مش محتاجين نفترض حتى! :) أنا فاكر إني من سنة قرات تقرير نشره الـمنتدى الاقتصادي العالمي ، بيتكلم عن سرعة انتشار الأديان ، وأن الإسلام لمدة 4 عقود قادمة هيكون هو الأسرع انتشارًا مش بس في أوروبا ، في العالم كله.  جبت لك اللينك بتاعه أهه :  https://www.weforum.org/agenda/2016/05/fastest-growing-major-religion/ وفي 2015 نشرت مجلة التايم الأمريكية تقريرًا بعنوان : How Islam Became the Fastest-Growing Religion in Europe http://time.com/3671514/islam-europe/ فهو رد الناس قدامك عينك أهه ، بيخشوا في الإسلام عادي ، ما حصلش أي مشكلة. أما كل اللي أنت قلته : "اباح تعدد الزوجات وملك اليمين والرق والعبوديه وضرب الزوجه وان المشركين نجس والفار كالكلب"  فهو دا مش القرآن يا صديقي ، تعدد الزوجات مذكور في آية من ستة آلاف آية ، دا مش القرآن. القرآن مليء بالأحكام ، لكن أنت عينك ما نقيتش ، أو بالأحرى أنت ما عرفتش غير دول أصلًا ، لأنك لم تقرأ! أما تعدد الزوجات فهو مش مشكلة أصلًا عشان يتجاوب عليه ، عادي ، تعدد العشيقات موجود في الحضارة الغربية اللي أنت بتتكلم عليها دي ، وأذكر إني قريب سمعت محادثة في TED بتقول : ليه الرجالة خونة بطبعهم ، طبعًا كانت بتقولها واحدة ست ، فهما عندهم الحوار عادي ، كبّر دماغك وخليك متحضر :)  أما الكلام على ملك اليمين والعبودية فرجاء راجع إجابتي هنا :  https://ask.fm/Alghazimh/answers/141960046917 وإجابة الحسن البخاري هنا :  https://ask.fm/HassanAlbokhary/answers/141686038339 وأما المشركين نجس ، فالقصد عدم صلاحيتهم لدخول بيوت الله تعالى أو أماكن العبادة والمكوث فيها إلا لمصلحة.  ومش مقصود أنهم بنفسهم نجسين ، لأن إحنا بناكل في صحائف أهل الكتاب ، ويجوز لنا الأكل من طعامهم عادي ، فإزاي هناكل حاجة نجسة؟ شفت أنك مش فاهم إزاي؟  واحدة واحدة هتفهم.  بس ما تتسرعش بعد كده في الهجوم :) وتاني بأقولك : القرآن مليء بالتشريعات العظيمة طولًا وعرضًا ، امنح نفسك فرصة للفهم بس.